Държавен вестник, бр. 105, 2006 г., стр. 144

С Т Р .  144
Д Ъ Р Ж А В Е Н   В Е С Т Н И К
Б Р О Й  105
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ФИНАНСИТЕ
НАРЕДБА № Н-17
от 13 декември 2006 г.
за прилагане на разпоредбите на Приложение
№ 37 и Приложение № 38 от Регламент (ЕИО)
№ 2454/93 на Комисията относно писмено
деклариране чрез Единния административен
документ
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се урежда редът за
попълване на Единния административен доку-
мент (ЕАД) при писмено деклариране на стоки
пред митническите учреждения в съответствие
с Регламент (ЕИО) № 2454/93 на Комисията,
въвеждащ разпоредби за прилагане на Регла-
мент (ЕИО) № 2913/92, установяващ Митничес-
кия кодекс на Общността, наричан по-долу Рег-
ламент № 2454/93.
Чл. 2. Съгласно чл. 208, ал. 5 от Регламент
№ 2454/93 допълнителни формуляри на ЕАД не
се използват, когато писмената декларация се
изготвя чрез специализиран софтуер.
Чл. 3. (1) Единният административен доку-
мент се попълва на български език.
(2) Изключение от ал. 1 се допуска само за
задължителните кодове, които се попълват на
латиница.
Чл. 4. В случаите, в които е предвидено в
клетките на ЕАД да се попълва изразът “По
списък”, списъкът се изготвя в толкова екзем-
пляра, колкото са формулярите на ЕАД, изиск-
вани за поставяне под съответния режим, и е
неделима част от ЕАД. Списъкът трябва да
включва най-малко номер на клетката на ЕАД,
за които се отнася, и пълната информация,
изисквана за съответната клетка на ЕАД, и тряб-
ва да бъде подписан от декларатора.
Чл. 5. Клетките на ЕАД, които се изискват за
попълване в зависимост от митническия режим
или митническото направление, под които ще се
поставят стоките, са дадени в приложение № 1.
Г л а в а  в т о р а
РЕД ЗА ПОПЪЛВАНЕ НА ЕАД
Раздел I
Попълване на ЕАД при износ/изпращане, ре-
експорт, пасивно усъвършенстване, общностен
транзит и/или доказване на общностен статут
на стоките
Чл. 6. При износ/изпращане, реекспорт, па-
сивно усъвършенстване, общностен транзит и/
или доказване на общностен статут на стоки
редът за попълване на отделните клетки на ЕАД
е, както следва:
1. клетка № 1 “Декларация”—попълва се
първо, второ и/или трето подразделение в съот-
ветствие с кодовете, дадени в приложение № 2;
трето подразделение на клетката се попълва, в
случаи че стоката се поставя под режим общ-
ностен транзит;
2. клетка № 2 “Изпращач/Износител”—по-
пълват се данни за износителя, по смисъла на
чл. 788 от Регламент № 2454/93 или на изпра-
щача, в случаите на чл. 206, параграф 3 от Рег-
ламент № 2454/93; в клетката се попълват иден-
тификационният номер на лицето, пълното на-
именование/име, адресът на управление/посто-
янен адрес, пощенски код и държава, в която е
установено лицето;
особен случай: в случай на групажна пратка в
клетка може да се впише изразът “По списък”;
3. клетка № 3 “Комплекти”—не се попълва,
когато не се използва допълнителният единен
административен документ (ДЕАД), а в клетка
№ 5 се вписва “1”; попълва се, когато се използва
ДЕАД, като в първото подразделение на клет-
ката се вписва поредният номер на комплекта, а
във второто подразделение—общият брой на
използваните комплекти на ЕАД и ДЕАД;
пример: в случаите на един ЕАД с два ДЕАД
в ЕАД се отбелязва “1/3”, в първия ДЕАД—“2/3”,
а във втория ДЕАД—“3/3”;
4. клетка № 4 “Товарни списъци”—попълва
се броят на приложените товарни списъци или
търговски описателни списъци (например: опа-
ковъчен лист), когато е разрешено от митни-
ческите органи;
5. клетка № 5 “Стоки—брой”—попълва се об-
щият брой на декларираните в ЕАД и ДЕАД
стоки; броят на стоките задължително трябва
да отговаря на броя на попълнените клетки № 31
“Описание на стоката”; съдържанието на клет-
ката трябва да съвпада със съдържанието на
клетка № 32 за последната декларирана стока;
неизползваните клетки № 31 в последния ДЕАД
се зачертават;
6. клетка № 6 “Колети—брой”—попълва се
общият брой на колетите в декларираната прат-
ка; при превози през държавната граница на
насипни или наливни стоки или на стоки, пре-
насяни чрез фиксирани инсталации (например:
електроенергия по електропроводи, газ и нефт
по тръбопроводи), в клетката се вписва “1”;
7. клетка № 7 “Справочен номер”—попъл-
ва се уникалният търговски справочен номер
за пратката, определен от икономическия
оператор; препоръчва се търговският справо-
чен номер да е в съответствие с уникалния
справочен номер на пратката (UCN—unique
consignment reference number);
8. клетка № 8 “Получател”—попълват се дан-
ни за лицето, на което ще се доставят стоките
(получател); в клетката се попълват идентифи-
кационният номер на лицето (ако е известен),
пълното наименование/име, адресът на управ-
ление/постоянен адрес, пощенски код и държа-
ва, в която е установено лицето;
особен случай: 1. в случай на групажна прат-
ка в клетката се вписва изразът “По списък”;
2. когато предварително финансирани стоки